En 93-årig mand blev fredag morgen kort før klokken seks fundet død nær Vester Hjermitslev Plejecenter. Manden er beboer på plejecentret. Politiet vurderer, at manden er faldet ud af vinduet fra sin lejlighed i stueetagen, hvor der er omkring en meter ned til jorden. - Han blev fundet cirka 100 meter derfra, hvor han var nedkølet og havde skrammer i ansigtet. Her blev han konstateret død, siger vagtchef ved Nordjyllands Politi, Frank Liltorp. Hvad der har fået manden til at falde ud af vinduet er uvist. - Vi skønner ikke, at der er sket en forbrydelse. Det er et almindeligt dødsfald, der er sket under ulykkelige omstændigheder, siger Frank Liltorp.

Referat:
En 93 år gammel mand er død efter at være faldet ud af et vindue på Vester Hjermitslev Plejecenter.